5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. 5744/Σ.981 της 3 Φεβρ./3 Μαρτ. 1954 Περί συστάσεως ενιαίας Επιτροπής Προμηθειών Εφοδίων Δημοσίων Επενδύσεων δι’ άπαντα τα Υπουργεία. Έχοντες υπ’ όψιν: 1)Τας διατάξεις του άρθρ. 2 του Νόμ. 2212/52. 2)Το επείγον της ανάγκης όπως αι εκ του εξωτερικού προμήθειαι εφοδίων Δημοσίων Επενδύσεων ενεργώνται παρ’ ενιαίου οργάνου, αποφασίζομεν: (Αντί των σελ. 126,43 και 126,45) Σελ. 126,53(β) Τεύχος 429-Σελ. 5 Δημόσιες Επενδύσεις 25.Β.δ.4-5 1)Αι κατά τας διατάξεις της υπ’ αριθ. 39643/ Σ.755/30.6.53 αποφάσεως των Υπουργών Συντονισμού και Οικονομικών δια την εκτέλεσιν του προγράμματος Δημοσίων Επενδύσεων, Προμήθειαι Εφοδίων εκ του εξωτερικού, θα διενεργώνται εφεξής κατά την ακόλουθον διαδικασίαν. 2)Αι κατά τ’ ανωτέρω προμήθειαι θα διενεργώνται υπό Επιτροπής εδρευούσης παρά τω Υπουργείω Οικονομικών και αποτελουμένης; α)Εκ του Προέδρου οριζομένου δι’ αποφάσεως του Υπουργού Συντονισμού είτε εκ των εν ενεργεία μονίμων δημοσίων υπαλλήλων είτε εκ των συνταξιούχων ομοίων των υπηρετούντων επί συμβάσει ιδιωτικού δικαίου παρά τω Υπ. Συντονισμού, και εκ των κάτωθι μελών: β)Εξ ενός εκπροσώπου του Υπουργείου Οικονομικών οριζομένου παρά του Υπουργού Οικονομικών. γ)Εκ δύο εκπροσώπων του Υπουργείου Εμπορίου οριζομένων παρά του Υπουργού Εμπορίου. δ)Εξ ενός εκπροσώπου του Υπουργείου Βιομηχανίας οριζομένου παρά του Υπουργού Βιομηχανίας προς τούτο, προσώπου πλήρως ενημέρου περί των δυνατοτήτων της Ελληνικής Βιομηχανικής παραγωγής και των επιτευχθεισών μέχρι σήμερον Βιομηχανικών Επενδύσεων ιδία από απόψεως μηχανικού εξοπλισμού. Αντιπρόεδρος της Επιτροπής ορίζεται δι’ αποφάσεως του Υπ. Συντονισμού έν εκ των ανωτέρω μελών. ε)Εξ ενός εκπροσώπου του ενδιαφερομένου δια την προμήθειαν Υπουργείου, οριζομένου ως τοιούτου του Διευθυντού ή του νομίμου αυτού αναπληρωτού, της αμέσως ενδιαφερομένης δια την προμήθειαν υπηρεσίας. ς)Εξ ενός εκπροσώπου του Υπουργείου Συντονισμού, οριζομένου ως τοιούτου του Διευθυντού ή του νομίμου αυτού αναπληρωτού, της υπηρεσίας ήτις παρακολουθεί την εφαρμογήν της εκτελέσεως του προγράμματος του δι’ ο ενεργείται η προμήθεια έργου. ζ)Εξ ενός εκπροσώπου της Διοικήσεως Εξωτερικού Εμπορίου οριζομένου παρά του εντεταλμένου Διευθυντού αυτής. 3)Εκ των ανωτέρω δικαίωμα ψήφου έχουσι πάντες πλην των εκπροσώπων, του Υπουργείου Συντονισμού και της Διοικήσεως Εξωτ. Εμπορίου οίτινες παρίστανται άνευ ψήφου και των οποίων αι αρμοδιότητες καθορίζονται δια της υπ’ αριθ. 23476/50 αποφάσεως του Υπουργού Συντονισμού. Δια την νόμιμον συγκρότησιν της Επιτροπής αρκεί έγκαιρος έγγραφος πρόσκλησις των ανωτέρω. Η Επιτροπή ευρίσκεται εν απαρτία παρόντων 4 τουλάχιστον εκ των εχόντων δικαίωμα ψήφου και αποφασίζει κατά απόλυτον πλειοψηφίαν υπερισχυούσης εν περιπτώσει ισοψηφίας της ψήφου του Προέδρου. Σελ. 126,54(β) Τεύχος 429-Σελ. 6 Δια την λήψιν οιασδήποτε αποφάσεως δεσμευούσης την Επιτροπήν είναι αναγκαία η κατ’ αυτήν παρουσία του Προέδρου ή του Αντιπροέδρου. Η Επιτροπή διενεργεί τας προμηθείας εφοδίων κατόπιν διεθνών κατ’ αρχήν διαγωνισμών και υποχρεούται όπως προκειμένης τοιαύτης ειδοποιή το Υπουργείον Εμπορίου συμφώνως προς την υπ’ αριθ. 67188/ Σ.943/28.12.53 απόφασιν του Υπουργού Συντονισμού. Εν περιπτώσει προμηθείας εφοδίου ειδικού τύπου μη δυναμένου να προσφερθή παρά πλειόνων προμηθευτών δύναται να προβαίνη  εις την δι’ απ’ ευθείας διαπραγματεύσεων ανάθεσιν, ταύτης αποφασιζομένης δια πλειοψηφίας 4 τουλάχιστον ψήφων. Αι αποφάσεις δι’ απ’ ευθείας αναθέσεις μετά των σχετικών πρακτικών, κοινοποιούνται προς το ενδιαφερόμενον Υπουργείον και το Υπουργείον Συντονισμού, προ της ανακοινώσεως αυτών προς τους προμηθευτάς προς έκδοσιν αποφάσεως του κατά περίπτωσιν αρμοδίου Υπουργού συναινούντος δια την απ’ ευθείας ανάθεσιν. Η Επιτροπή δύναται ομοίως να προβαίνη εις την δι’ απ’ ευθείας διαπραγματεύσεων ανάθεσιν προμηθείας οιουδήποτε εφοδίου, ή να περιορίζη τον αριθμόν των δυναμένων να συμμετάσχωσι εις τους διαγωνισμούς χωρών, εφ’ όσον δια κοινής αποφάσεως των Υπουργών Συντονισμού, Οικονομικών, Εμπορίου και του αρμοδίου καθ’ ύλην Υπουργού ήθελεν αποφασισθή ούτως. 4.Εκπρόσωπος της ενταύθα Αποστολής Διοικήσεως Προγραμμάτων Εξωτερικού δικαιούται να παρίσταται κατά τας συνεδριάσεις της Επιτροπής ως παρατηρητής ή Τεχνικός σύμβουλος άνευ δικαιώματος ψήφου. Προς τούτο προκειμένης συνεδριάσεως ειδοποιείται σχετικώς η ενταύθα Αποστολή Διοικήσεως Προγραμμάτων Εξωτερικού. 5.Ο Πρόεδρος της Επιτροπής δικαιούται να συνιστά Υποεπιτροπάς διενεργείας των διαγωνισμών καθορίζων εκάστοτε την σύνθεσιν αυτών. Έργον των Υποεπιτροπών αυτών είναι επεξεργασία των προσφορών και η ομόφωνος εισήγησις εγγράφως προς την Επιτροπήν περί των εξ αυτών πληρουσών τους όρους του Διαγωνισμού. Εν περιπτώσει διαφωνίας της Υποεπιτροπής η υπόθεσις αναφέρεται εις την Επιτροπήν ήτις έχει το δικαίωμα να λάβη πάντα τα κατά την κρίσιν της μέτρα προς λήψιν αποφάσεως. Εν περιπτώσει καθ’ ην εφόδιον ούτινος η προμήθεια πρόκειται να συζητηθή ενδιαφέρει πλείονα του ενός Υπουργεία, παρίστανται κατά τας συνεδριάσεις, οι εκπρόσωποι πάντων των ενδιαφερομένων Υπουργείων και εκφράζουσι την γνώμην των καθ’ ο τμήμα ενδιαφέρεται έκαστος. 25.Β.δ.5 Δημόσιες Επενδύσεις 6.Ο Πρόεδρος της Επιτροπής δικαιούται όπως αλληλογραφή απ’ ευθείας μετά του Εξωτερικού. 7.Παρά τη Επιτροπή λειτουργεί γραμματεία ης προΐσταται ο Αντιπρόεδρος, όστις και ορίζει εκ των υπαλλήλων ταύτης κατάλληλον όπως εκτελή χρέη Γραμματέως της Επιτροπής. Δια την λειτουργίαν της Γραμματείας της Επιτροπής θέλουσι διατεθή υπάλληλοι εκ των ήδη υφισταμένων υπηρεσιών Προμηθειών Ανασυγκροτήσεως ή και ετέρω Υπηρεσιών ή Οργανισμών Δημοσίου ή Ιδιωτικού Δικαίου ή Τραπεζών δι’ αποφάσεων των Υπουργών Συντονισμού, Οικονομικών και του αρμοδίου κατά περίπτωσιν Υπουργού. 8.Αι κείμεναι διατάξεις περί προμηθειών Εφοδίων Ανασυγκροτήσεως εφαρμόζονται αναλόγως και εν προκειμένω. 9.Ο Υπουργός Συντονισμού δι’ αποφάσεων αυτού ρυθμίζει παν θέμα ανακύπτον κατά την εφαρμογήν της παρούσης και καθορίζει τους όρους και την ακολουθητέαν διαδικασίαν διενεργείας των προμηθειών. 10.Η παρούσα δεν έχει εφαρμογήν προκειμένου περί προμηθειών αφορωσών τα έργα Δημοσίων Επενδύσεων της Δημοσίας Επιχειρήσεως Ηλεκτρισμού. 